Návrh smernice Rady ktorou sa z dôvodu pristúpenia Bulharskej republiky a Rumunska upravuje smernica európskeho Parlamentu a Rady 2006/87/ES, ktorou sa stanovujú technické požiadavky na plavidlá vnútrozemskej plavby /* KOM/2008/0149 v konečnom znení */





[pic] | KOMISIA EURÓPSKYCH SPOLOČENSTIEV | Brusel, 19.3.2008 KOM(2008) 149 v konečnom znení Návrh SMERNICE RADY ktorou sa z dôvodu pristúpenia Bulharskej republiky a Rumunska upravuje smernica Európskeho parlamentu a Rady 2006/87/ES, ktorou sa stanovujú technické požiadavky na plavidlá vnútrozemskej plavby (predložená Komisiou) DÔVODOVÁ SPRÁVA V článku 56 Aktu o pristúpení z roku 2005 sa ustanovuje, že ak si akty inštitúcií prijaté pred pristúpením vyžadujú úpravy z dôvodu pristúpenia, pričom nevyhnutné úpravy neboli uvedené v tomto akte alebo v jeho prílohách, Rada alebo Komisia (ak bol pôvodný akt prijatý Komisiou) prijme potrebné akty. Priložený návrh smernice Rady obsahuje úpravy smernice 2006/87/ES, prijatej 12. decembra 2006, v oblasti technických požiadaviek na plavidlá vnútrozemskej plavby. Tieto úpravy založené na predchádzajúcich podobných úpravách smernice 82/714/EHS sú technického charakteru. Technické úpravy acquis z dôvodu pristúpenia nemajú žiadny finančný vplyv. Návrh SMERNICE RADY 2008/…./ES, ktorou sa z dôvodu pristúpenia Bulharskej republiky a Rumunska upravuje smernica Európskeho parlamentu a Rady 2006/87/ES, ktorou sa stanovujú technické požiadavky na plavidlá vnútrozemskej plavby RADA EURÓPSKEJ ÚNIE, so zreteľom na Zmluvu o založení Európskeho spoločenstva, so zreteľom na Akt o pristúpení Bulharska a Rumunska, a najmä na jeho článok 56, so zreteľom na návrh Komisie[1], keďže: 1. V súlade s článkom 56 Aktu o pristúpení, ak si akt Rady prijatý pred pristúpením vyžaduje úpravu z dôvodu pristúpenia, pričom nevyhnutné úpravy neboli uvedené v Akte o pristúpení alebo v jeho prílohách, Rada prijme potrebný akt. 2. Smernica Európskeho parlamentu a Rady 2006/87/ES z 12. decembra 2006, ktorou sa stanovujú technické požiadavky na plavidlá vnútrozemskej plavby a ktorou sa zrušuje smernica Rady 82/714/EHS[2], sa prijala 12. decembra 2006 pred pristúpením Bulharska a Rumunska do Európskej únie a vyžaduje si úpravu z dôvodu tohto pristúpenia. 3. Smernica 2006/87/ES by sa preto mala príslušným spôsobom zmeniť a doplniť, PRIJALA TÚTO SMERNICU: Článok 1 Smernica 2006/87/ES sa mení a dopĺňa takto: (1) Príloha I sa mení a dopĺňa takto: a) V kapitole 2 zóne 3: i) medzi údaje týkajúce sa Belgického kráľovstva a Českej republiky sa vkladá toto: „ Bulharská republika Dunaj: od rkm 845 650 do rkm 374 100“; ii) medzi údaje týkajúce sa Poľskej republiky a Slovenskej republiky sa vkladá toto: „ Rumunsko Dunaj: od srbsko-rumunskej hranice (km 1 075) po Čierne more na prítoku Suliny. kanál Dunaj – Čierne more (dĺžka 64 410 km): od križovatky s riekou Dunaj, na km 299 300 Dunaja pri Cernavode (resp. km 64 410 kanála) po prístav Konstanca juh – Agigea (km „0“ kanála). Kanál Poarta Albă – Midia Năvodari (dĺžka 34 600 km): od križovatky s kanálom Dunaj – Čierne more, na km 29 410 v Poarta Albă (resp. km 27 500 kanála) po prístav Midia (km „0“ kanála).“. b) V kapitole 3 zóne 4 sa medzi údaje týkajúce sa Poľskej republiky a Slovenskej republiky vkladá toto: „ Rumunsko Všetky ostatné vodné cesty neuvedené v zóne 3.“. (2) Príloha IX sa mení a dopĺňa takto: a) v časti I, kapitole 4, článku 4.05: i) medzi údaje týkajúce sa Dánska a Poľska sa vkladá toto: „19 = Rumunsko“ ii) medzi údaje týkajúce sa Lotyšska a Litvy sa vkladá toto: „34 = Bulharsko“ b) v časti III, kapitole 1, článku 1.06: i) medzi údaje týkajúce sa Dánska a Poľska sa vkladá toto: „19 = Rumunsko“ ii) medzi údaje týkajúce sa Lotyšska a Litvy sa vkladá toto: „34 = Bulharsko“ c) v časti IV, kapitole 1, článku 1.06: i) medzi údaje týkajúce sa Dánska a Poľska sa vkladá toto: „19 = Rumunsko“ ii) medzi údaje týkajúce sa Lotyšska a Litvy sa vkladá toto: „34 = Bulharsko“ Článok 2 1. Členské štáty, ktoré majú vnútrozemské vodné cesty uvedené v článku 1 ods. 1 smernice 2006/87/ES, uvedú do účinnosti zákony, nariadenia a správne opatrenia potrebné na dosiahnutie súladu s touto smernicou s účinnosťou od 30. decembra 2008. Komisii bezodkladne oznámia znenie týchto ustanovení a tabuľku zhody medzi týmito ustanoveniami a touto smernicou. Členské štáty uvedú priamo v prijatých ustanoveniach alebo pri ich úradnom uverejnení odkaz na túto smernicu. Podrobnosti o odkaze upravia členské štáty. 2. Členské štáty oznámia Komisii znenie hlavných ustanovení vnútroštátnych právnych predpisov, ktoré prijmú v rozsahu pôsobnosti tejto smernice. Článok 3 Táto smernica nadobúda účinnosť dňom jej uverejnenia v Úradnom vestníku Európskej únie . Článok 4 Táto smernica je určená členským štátom. V Bruseli [...] Za Radu predseda […] [1] Ú. v. EÚ L [...], [...], s. [...]. [2] Ú. v. EÚ L 389, 30.12.2006, s. 1. Smernica zmenená a doplnená smernicou 2006/137/ES (Ú. v. EÚ L 389, 30.12.2006, s. 261).